આ બધી બાબતોથી ખ્યાલ આવે છે કે ભગવાન સૂર્યનો અનુગ્રહ પ્રાપ્ત કરવા માટે સૂર્ય નમસ્કાર ખૂબ જરૂરી છે. સૂર્ય નમસ્કાર કરતી વખતે ત્રણ બાબતોનું ધ્યફાન રાખવું જોઇએ : મંત્રોચ્ચારણ, શ્વાસોશ્વાસ ક્રિયા અને આસન/સ્થિતિ. જે આ ત્રણ બાબતોનું ધ્યાન રાખીને અભ્યાસ કરે છે. તો તેને પાંચ લાભ થાય છે (આદિત્યસ્ય નમસ્કારન્ યે કુર્વંતિ દિને દિને આયુ: પ્રજ્ઞા બલમ્ વીર્યમ્ તેજ : તેષામ્ ચ જાયતે ) પ્રજ્ઞા બળ વીર્ય અને તેજ. સૂર્ય નમસ્કારમાં ૧૩ મંત્રો આપવામાં આવેલા છે. : સાત આસનો છે : ઉત્થિત હસ્તાસન, પાદહસ્તાસન, અશ્વ-સંચાલનાસન, સમદંડાસન, સાષ્ટાંગ નમસ્કારસન, ભુજંગાસન અને અધોમુખશ્વાસસન. સૂર્યનમસ્કારના એક હજારથી પણ વધુ વિન્યાસ છે પરંતુ આ સાત આસનોનો સમૂહ સુપ્રસિદ્ધ વિન્યાસ છે. સૂર્યનમસ્કાર હંમેશાં સૂર્ય પ્રતિ મુખ રાખીને કરવાના હોય છે.